تورکیه‌ده ترابزون والی‌لیگی‌نین دستکلدیگی ایستانبول ترابزون فدراسیونو (ای.ت.ف) و آنادولو تحصیل مدنیت و عرفان درنگی‌نین (آنادر) امکداش‌لیغی ایله تشکیل اولونان "ترابزون اولوسلار فیلم فستیوا‌لی" باشلادی.
بو ایل ایلک دفعه تشکیل اولونان، "ایدمان و گنج‌لیک" مؤضوعلو فستیوال چرچیوه‌سینده آتاتورک ساحه‌سین‌دن Zağnos وادی‌سینه قدر یوروش کئچیریلدی. مهتر قروپونون موشاییتی ایله تورکیه‌نین سینما اویونجولاری‌نین دا قاتیلدیغی یوروشه اینسان‌لار بؤیوک ماراق گؤستردی‌لر.
زاغنوس وادی‌سینده کئچیریلن فستیوالدا خالق اویون‌لاری قروپو و ترابزون بؤیوک شهیر بلدیه‌سی‌نین مهتر قروپو چیخیش ائتدی‌لر.
پروتکل نیتق‌لردن سونرا زاغنوس وادی‌سینده آچیق مکاندا قورولان اکراندا هندلی یونتمن آمیر خانین  "دانقال" آدلی فیلمی نوماییش اولوندو.
